amanoisuno/poet huggingface dataset:
題隨州紫陽先生壁 李白
神農好長生，風俗久已成。複聞紫陽客，早署丹台名。喘息餐妙氣，步虛吟真聲。道與古仙合，心將元化並。樓疑出蓬海，鶴似飛玉京。松雪窗外曉，池水階下明。忽耽笙歌樂，頗失軒冕情。終願惠金液，提攜淩太清。
題元丹丘山居 李白
故人棲東山，自愛丘壑美。青春臥空林，白日猶不起。松風清襟袖，石潭洗心耳。羨君無紛喧，高枕碧霞裏。
題元丹丘潁陽山居 李白
仙游渡潁水，訪隱同元君。忽遺蒼生望，獨與洪崖群。卜地初晦跡，興言且成文。卻顧北山斷，前瞻南嶺分。遙通汝海月，不隔嵩丘雲。之子合逸趣，而我欽清芬。舉跡倚松石，談笑迷朝曛。益願狎青鳥，拂衣棲江濆。
題瓜州新河，餞族叔舍人賁 李白
齊公鑿新河，萬古流不絕。豐功利生人，天地同朽滅。兩橋對雙閣，芳樹有行列。愛此如甘棠，誰雲敢攀折。吳關倚此固，天險自茲設。海水落斗門，湖平見沙汭。我行送季父，弭棹徒流悅。楊花滿江來，疑是龍山雪。惜此林下興，愴為山陽別。瞻望清路塵，歸來空寂滅。
洗腳亭 李白
白道向姑熟，洪亭臨道傍。前有昔時井，下有五丈床。樵女洗素足，行人歇金裝。西望白鷺洲，蘆花似朝霜。送君此時去，回首淚成行。
勞勞亭 李白
天下傷心處，勞勞送客亭。春風知別苦，不遣柳條青。
題金陵王處士水亭 李白
王子耽玄言，賢豪多在門。好鵝尋道士，愛竹嘯名園。樹色老荒苑，池光蕩華軒。此堂見明月，更憶陸平原。掃拭青玉簟，為余置金尊。醉罷欲歸去，花枝宿鳥喧。何時複來此，再得洗囂煩。
題嵩山逸人元丹丘山居 李白
家本紫雲山，道風未淪落。沉懷丹丘志，沖賞歸寂寞。朅來遊閩荒，捫涉窮禹鑿。夤緣泛潮海，偃蹇陟廬霍。憑雷躡天窗，弄影憩霞閣。且欣登眺美，頗愜隱淪諾。三山曠幽期，四嶽聊所托。故人契嵩潁，高義炳丹雘。滅跡遺紛囂，終言本峰壑。自矜林湍好，不羨朝市樂。偶與真意並，頓覺世情薄。爾能折芳桂，吾亦采蘭若。拙妻好乘鸞，嬌女愛飛鶴。提攜訪神仙，從此煉金藥。
題江夏修靜寺 李白
我家北海宅，作寺南江濱。空庭無玉樹，高殿坐幽人。書帶留青草，琴堂冪素塵。平生種桃李，寂滅不成春。
題宛溪館 李白
吾憐宛溪好，百尺照心明。何謝新安水，千尋見底清。白沙留月色，綠竹助秋聲。卻笑嚴湍上，於今獨擅名。
題東溪公幽居 李白
杜陵賢人清且廉，東溪蔔築歲將淹。宅近青山同謝脁，客到但知留一醉，盤中只有水晶鹽。
嘲魯儒 李白
魯叟談五經，白髮死章句。問以經濟策，茫如墜煙霧。足著遠遊履，首戴方山巾。緩步從直道，未行先起塵。秦家丞相府，不重褒衣人。君非叔孫通，與我本殊倫。時事且未達，歸耕汶水濱。
懼讒 李白
二桃殺三士，詎假劍如霜。眾女妒蛾眉，雙花競春芳。魏姝信鄭袖，掩袂對懷王。一惑巧言子，朱顏成死傷。行將泣團扇，戚戚愁人腸。
觀獵 李白
太守耀清威，乘閑弄晚暉。江沙橫獵騎，山火繞行圍。箭逐雲鴻落，鷹隨月兔飛。不知白日暮，歡賞夜方歸。
觀胡人吹笛 李白
胡人吹玉笛，一半是秦聲。十月吳山曉，梅花落敬亭。愁聞出塞曲，淚滿逐臣纓。卻望長安道，空懷戀主情。
軍行 李白
騮馬新跨白玉鞍，戰罷沙場月色寒。城頭鐵鼓聲猶震，匣裏金刀血未幹。
從軍行 李白
百戰沙場碎鐵衣，城南已合數重圍。突營射殺呼延將，獨領殘兵千騎歸。
平虜將軍妻 李白
平虜將軍婦，入門二十年。君心自有悅，妾寵豈能專。出解床前帳，行吟道上篇。古人不唾井，莫忘昔纏綿。
春夜洛城聞笛 李白
誰家玉笛暗飛聲，散入春風滿洛城。此夜曲中聞折柳，何人不起故園情。
嵩山采菖蒲者 李白
神仙多古貌，雙耳下垂肩。嵩岳逢漢武，疑是九疑仙。我來采菖蒲，服食可延年。言終忽不見，滅影入雲煙。喻帝竟莫悟，終歸茂陵田。
金陵聽韓侍禦吹笛 李白
韓公吹玉笛，倜儻流英音。風吹繞鐘山，萬壑皆龍吟。王子停鳳管，師襄掩瑤琴。餘韻度江去，天涯安可尋。
流夜郎聞酺不預 李白
北闕聖人歌太康，南冠君子竄遐荒。漢酺聞奏鈞天樂，願得風吹到夜郎。
放後遇恩不沾 李白
天作雲與雷，霈然德澤開。東風日本至，白雉越裳來。獨棄長沙國，三年未許回。何時入宣室，更問洛陽才。
《宣城見杜鵑花 李白
蜀國曾聞子規鳥，宣城還見杜鵑花。一叫一回腸一斷，三春三月憶三巴。
白田馬上聞鶯 李白
黃鸝啄紫椹，五月鳴桑枝。我行不記日，誤作陽春時。蠶老客未歸，白田已繅絲。驅馬又前去，捫心空自悲。
三五七言 李白
秋風清，秋月明。落葉聚還散，寒鴉棲複驚。相思相見知何日，此時此夜難為情。
雜詩 李白
白日與明月，晝夜尚不閑。況爾悠悠人，安得久世間。傳聞海水上，乃有蓬萊山。玉樹生綠葉，靈仙每登攀。一食駐玄發，再食留紅顏。吾欲從此去，去之無時還。
寄遠十一首 李白
三鳥別王母，銜書來見過。腸斷若剪弦，其如愁思何。遙知玉窗裏，纖手弄雲和。奏曲有深意，青松交女蘿。寫水山井中，同泉豈殊波。秦心與楚恨，皎皎為誰多。青樓何所在，乃在碧雲中。寶鏡掛秋水，羅衣輕春風。新妝坐落日，悵望金屏空。念此送短書，願因雙飛鴻。本作一行書，殷勤道相憶。一行複一行，滿紙情何極。瑤台有黃鶴，為報青樓人。朱顏凋落盡，白髮一何新。自知未應還，離居經三春。桃李今若為，當窗發光彩。莫使香風飄，留與紅芳待。玉箸落春鏡，坐愁湖陽水。聞與陰麗華，風煙接鄰里。青春已複過，白日忽相催。但恐荷花晚，令人意已摧。相思不惜夢，日夜向陽臺。遠憶巫山陽，花明綠江暖。躊躇未得往，淚向南雲滿。春風複無情，吹我夢魂斷。不見眼中人，天長音信短。陽臺隔楚水，春草生黃河。相思無日夜，浩蕩若流波。流波向海去，欲見終無因。遙將一點淚，遠寄如花人。妾在舂陵東，君居漢江島。一日望花光，往來成白道。一為雲雨別，此地生秋草。秋草秋蛾飛，相思愁落暉。何由一相見，滅燭解羅衣。憶昨東園桃李紅碧枝，與君此時初別離。金瓶落井無消息，碧窗紛紛下落花，青樓寂寂空明月。兩不見，但相思。空留錦字表心素，至今緘愁不忍窺。長短春草綠，緣階如有情。卷施心獨苦，抽卻死還生。睹物知妾意，希君種後庭。閒時當采掇，念此莫相輕。魯縞如玉霜，筆題月氏書。寄書白鸚鵡，西海慰離居。行數雖不多，字字有委曲。天末如見之，開緘淚相續。淚盡恨轉深，千里同此心。相思千萬里，一書值千金。愛君芙蓉嬋娟之豔色，色可餐兮難再得。憐君冰玉清迥之明心，情不極兮意已深。朝共琅玕之綺食，夜同鴛鴦之錦衾。恩情婉孌忽為別，美人美人兮歸去來，莫作朝雲暮雨兮飛陽臺。
長信宮 李白
月皎昭陽殿，霜清長信宮。天行乘玉輦，飛燕與君同。別有歡娛處，承恩樂未窮。誰憐團扇妾，獨坐怨秋風。
長門怨二首 李白
天回北斗掛西樓，金屋無人螢火流。月光欲到長門殿，別作深宮一段愁。桂殿長愁不記春，黃金四屋起秋塵。夜懸明鏡青天上，獨照長門宮裏人。
春怨 李白
白馬金羈遼海東，羅帷繡被臥春風。落月低軒窺燭盡，飛花入戶笑床空。
代贈遠 李白
妾本洛陽人，狂夫幽燕客。渴飲易水波，由來多感激。胡馬西北馳，香鬃搖綠絲。鳴鞭從此去，逐虜蕩邊陲。昔去有好言，不言久離別。燕支多美女，走馬輕風雪。見此不記人，恩情雲雨絕。啼流玉箸盡，坐恨金閨切。織錦作短書，腸隨回文結。相思欲有寄，恐君不見察。焚之揚其灰，手跡自此滅。
陌上贈美人 李白
駿馬驕行踏落花，垂鞭直拂五雲車。美人一笑褰珠箔，遙指紅樓是妾家。
閨情 李白
流水去絕國，浮雲辭故關。水或戀前浦，雲猶歸舊山。恨君流沙去，棄妾漁陽間。玉箸夜垂流，雙雙落朱顏。黃鳥坐相悲，綠楊誰更攀。織錦心草草，挑燈淚斑斑。窺鏡不自識，況乃狂夫還。
代別情人 李白
清水本不動，桃花發岸傍。桃花弄水色，波蕩搖春光。我悅子容豔，子傾我文章。風吹綠琴去，曲度紫鴛鴦。昔作一水魚，今成兩枝鳥。哀哀長雞鳴，夜夜達五曉。起折相思樹，歸贈知寸心。覆水不可收，行雲難重尋。天涯有度鳥，莫絕瑤華音。
代秋情 李白
幾日相別離，門前生穞葵。寒蟬聒梧桐，日夕長鳴悲。白露濕螢火，清霜淩兔絲。空掩紫羅袂，長啼無盡時。
對酒 李白
蒲萄酒，金叵羅，吳姬十五細馬馱。青黛畫眉紅錦靴，
怨情 李白
新人如花雖可寵，故人似玉由來重。花性飄揚不自持，請看陳後黃金屋，寂寂珠簾生網絲。
湖邊採蓮婦 李白
小姑織白紵，未解將人語。大嫂采芙蓉，溪湖千萬重。長兄行不在，莫使外人逢。願學秋胡婦，貞心比古松。
怨情 李白
美人卷珠簾，深坐顰蛾眉。但見淚痕濕，不知心恨誰。
代寄情，楚詞體 李白
君不來兮，徒蓄怨積思而孤吟。雲陽一去已遠，朝馳余馬于青樓，怳若空而夷猶。浮雲深兮不得語，何無情而雨絕，夢雖往而交疏。橫流涕而長嗟，願為連根同死之秋草，不作飛空之落花。
學古思邊 李白
銜悲上隴首，腸斷不見君。流水若有情，幽哀從此分。蒼茫愁邊色，惆悵落日曛。山外接遠天，天際複有雲。白雁從中來，飛鳴苦難聞。足系一書劄，寄言難離群。離群心斷絕，十見花成雪。胡地無春暉，征人行不歸。相思杳如夢，珠淚濕羅衣。
思邊 李白
去年何時君別妾，南園綠草飛蝴蝶。今歲何時妾憶君，
口號吳王美人半醉 李白
風動荷花水殿香，姑蘇臺上宴吳王。西施醉舞嬌無力，笑倚東窗白玉床。
代美人愁鏡二首 李白
明明金鵲鏡，了了玉台前。拂拭交冰月，光輝何清圓。紅顏老昨日，白髮多去年。鉛粉坐相誤，照來空淒然。美人贈此盤龍之寶鏡，燭我金縷之羅衣。時將紅袖拂明月，稿砧一別若箭弦，去有日，來無年。狂風吹卻妾心斷，
贈段七娘 李白
羅襪淩波生網塵，那能得計訪情親。千杯綠酒何辭醉，一面紅妝惱殺人。
別內赴征三首 李白
王命三征去未還，明朝離別出吳關。白玉高樓看不見，相思須上望夫山。出門妻子強牽衣，問我西行幾日歸。歸時倘佩黃金印，莫學蘇秦不下機。翡翠為樓金作梯，誰人獨宿倚門啼。夜坐寒燈連曉月，行行淚盡楚關西。
秋浦寄內 李白
我今尋陽去，辭家千里餘。結荷倦水宿，卻寄大雷書。雖不同辛苦，愴離各自居。我自入秋浦，三年北信疏。紅顏愁落盡，白髮不能除。有客自梁苑，手攜五色魚。開魚得錦字，歸問我何如。江山雖道阻，意合不為殊。
自代內贈 李白
寶刀截流水，無有斷絕時。妾意逐君行，纏綿亦如之。別來門前草，秋巷春轉碧。掃盡更還生，萋萋滿行跡。鳴鳳始相得，雄驚雌各飛。游雲落何山，一往不見歸。估客發大樓，知君在秋浦。梁苑空錦衾，陽臺夢行雨。妾家三作相，失勢去西秦。猶有舊歌管，淒清聞四鄰。曲度入紫雲，啼無眼中人。妾似井底桃，開花向誰笑。君如天上月，不肯一回照。窺鏡不自識，別多憔悴深。安得秦吉了，為人道寸心。
秋浦感主人歸燕寄內 李白
霜凋楚關木，始知殺氣嚴。寥寥金天廓，婉婉綠紅潛。胡燕別主人，雙雙語前簷。三飛四回顧，欲去複相瞻。豈不戀華屋，終然謝珠簾。我不及此鳥，遠行歲已淹。寄書道中歎，淚下不能緘。
送內尋廬山女道士李騰空二首 李白
君尋騰空子，應到碧山家。水舂雲母碓，風掃石楠花。若愛幽居好，相邀弄紫霞。多君相門女，學道愛神仙。素手掬青靄，羅衣曳紫煙。一往屏風疊，乘鸞著玉鞭。
贈內 李白
三百六十日，日日醉如泥。雖為李白婦，何異太常妻。
在潯陽非所寄內 李白
聞難知慟哭，行啼入府中。多君同蔡琰，流淚請曹公。知登吳章嶺，昔與死無分。崎嶇行石道，外折入青雲。相見若悲歎，哀聲那可聞。
南流夜郎寄內 李白
夜郎天外怨離居，明月樓中音信疏。北雁春歸看欲盡，南來不得豫章書。
越女詞五首 李白
長幹吳兒女，眉目豔新月。屐上足如霜，不著鴉頭襪。吳兒多白皙，好為蕩舟劇。賣眼擲春心，折花調行客。耶溪採蓮女，見客棹歌回。笑入荷花去，佯羞不出來。東陽素足女，會稽素舸郎。相看月未墮，白地斷肝腸。鏡湖水如月，耶溪女似雪。新妝蕩新波，光景兩奇絕。
浣紗石上女 李白
玉面耶溪女，青娥紅粉妝。一雙金齒屐，兩足白如霜。
示金陵子 李白
金陵城東誰家子，竊聽琴聲碧窗裏。落花一片天上來，謝公正要東山妓，攜手林泉處處行。
出妓金陵子呈盧六四首 李白
安石東山三十春，傲然攜妓出風塵。樓中見我金陵子，何似陽臺雲雨人。南國新豐酒，東山小妓歌。對君君不樂，花月奈愁何。東道煙霞主，西江詩酒筵。相逢不覺醉，日墮曆陽川。小妓金陵歌楚聲，家僮丹砂學鳳鳴。我亦為君飲清酒，君心不肯向人傾。
巴女詞 李白
巴水急如箭，巴船去若飛。十月三千里，郎行幾歲歸。
哭晁卿衡 李白
日本晁卿辭帝都，征帆一片繞蓬壺。明月不歸沉碧海，白雲愁色滿蒼梧。
自溧水道哭王炎三首 李白
白楊雙行行，白馬悲路傍。晨興見曉月，更似發雲陽。溧水通吳關，逝川去未央。故人萬化盡，閉骨茅山岡。天上墜玉棺，泉中掩龍章。名飛日月上，義與風雲翔。逸氣竟莫展，英圖俄夭傷。楚國一老人，來嗟龔勝亡。有言不可道，雪泣憶蘭芳。王公希代寶，棄世一何早。吊死不及哀，殯宮已秋草。悲來欲脫劍，掛向何枝好。哭向茅山雖未摧，王家碧瑤樹，一樹忽先摧。海內故人泣，天涯吊鶴來。未成霖雨用，先失濟川材。一罷廣陵散，鳴琴更不開。
哭宣城善釀紀叟 李白
紀叟黃泉裏，還應釀老春。夜台無曉日，沽酒與何人。
宣城哭蔣征君華 李白
敬亭埋玉樹，知是蔣征君。安得相如草，空餘封禪文。池台空有月，詞賦舊淩雲。獨掛延陵劍，千秋在古墳。